เตือนระวังแบงก์ปลอมระบาดช่วงปีใหม่
แบงก์ชาติเตือนระวังมิจฉาชีพฉวยโอกาสใช้แบงก์ปลอมซื้อของช่วยเทศกาลปีใหม่ ย้ำสำรองเงินกว่า 4 แสนล้านเพื่อรองรับ
30 ธ.ค. 2553

แบงก์ชาติเตือนระวังมิจฉาชีพฉวยโอกาสใช้แบงก์ปลอมซื้อของช่วยเทศกาลปีใหม่ ย้ำสำรองเงินกว่า 4 แสนล้านเพื่อรองรับ
ธนาคารแห่งประเทศไทย (ธปท.) แจ้งเตือนประชาชน พ่อค้า แม่ค้า ให้ระมัดระวังกลุ่มมิจฉาชีพ ฉวยโอกาสนำธนบัตรปลอมมาใช้ในการจับจ่ายใช้สอยซื้อสินค้า ของขวัญ และท่องเที่ยวตามสถานที่ต่างๆ ตั้งแต่ช่วงเทศกาลคริสต์มาส ต่อเนื่องไปจนถึงเทศกาลปีใหม่ ซึ่งเป็นช่วงเทศกาลที่มีการจับจ่ายใช้สอยเงินเป็นจำนวนมาก ความต้องการใช้ธนบัตรของประชาชนอยู่ในเกณฑ์สูงกว่าปกติ เป็นช่องทางให้มิจฉาชีพฉวยโอกาส นำธนบัตรปลอมเข้ามาใช้ในระบบ
อย่างไรก็ตาม ธปท. ได้เตรียมสำรองธนบัตรชนิดราคาต่างๆ มูลค่า 431,925 ล้านบาท เพื่อรองรับความต้องการเบิกจ่ายไว้อย่างเพียงพอ ในช่วงเทศกาลปีใหม่ ทั้งนี้ คาดว่าจะมีการเบิกจ่ายธนบัตร ในช่วง 17-31 ธันวาคม เป็นมูลค่า ประมาณ 172,500 ล้านบาท เพิ่มขึ้นจากระยะเดียวกันของปีก่อนร้อยละ 6